Titul, Meno a Priezvisko, Adresa trvalého pobytu poistníka

Obchodné meno poisťovne

Sídlo poisťovne

**Vec:   Oznámenie o zániku poistenia**

Ako poistník Vám týmto oznamujem, že dňa ............... *(uviesť dátum, kedy došlo k predaju vozidla)* došlo k prevodu vlastníckeho práva a držby k motorovému vozidlu:

Továrenská značka: .......................... *(uviesť značku vozidla, napr. Opel)*

Model: .......................... *(uviesť model vozidla, napr. Zafira)*

EČV: .......................... *(uviesť evidenčné číslo vozidla, napr. BA123AB)*

na nového vlastníka a držiteľa.

 Prevod držby predmetného motorového vozidla bol oznámený príslušnému dopravnému inšpektorátu, ktorý v tejto súvislosti vykonal zápis prevodu držby motorového vozidla v evidencii vozidiel.

 V súlade s ust. § 9 ods. 1 písm. b) zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla tak **došlo k zániku poistenia** zodpovednosti v zmysle uzatvorenej poistnej zmluvy č. .....................*(uviesť číslo poistnej zmluvy, resp. číslo poistenia - nájdete ho na poistnej zmluve, ale aj napr. na tzv. bielej karte)* o povinnom zmluvnom poistení motorového vozidla, ktorá bola uzatvorená medzi mnou ako poistníkom a Vašou spoločnosťou ako poisťovateľom.

 V prílohe tohto oznámenia Vám posielam kópiu osvedčenia o evidencii s vyznačenou zmenou držiteľa vozidla. Zároveň Vám v prílohe tohto oznámenia vraciam potvrdenie o poistení zodpovednosti (tzv. bielu kartu) a medzinárodnú automobilovú poisťovaciu kartu (tzv. zelenú kartu).

 Zároveň si Vás dovoľujem požiadať o vydanie dokladu o škodovom priebehu poistenia zodpovednosti za celé obdobie trvania zmluvného vzťahu. Predmetný doklad mi, prosím, doručte na adresu uvedenú v záhlaví tohto listu.

V ................., dňa .............

...................................

 *Meno a priezvisko*

Poistník

Prílohy:

Kópia osvedčenia o evidencii vozidla – časť II

Biela karta a zelená karta